Κλερ Φόι

Η Κλαιρ Ελίζαμπεθ Φόυ (, Στόκπορτ, 16 Απριλίου 1984) είναι Βρετανίδα ηθοποιός. Έγινε ευρέως γνωστή για τη συμμετοχή της στη σειρά Το Στέμμα, για την οποία απέσπασε –μεταξύ άλλων υποψηφιοτήτων– μία Χρυσή Σφαίρα «Καλύτερου Α' Γυναικείου Ρόλου σε Δραματική Σειρά», δύο Βραβεία Σωματείου Ηθοποιών «Καλύτερης Γυναικείας Ερμηνείας σε Δραματική Σειρά» και ένα Βραβείο Έμμυ Ζώνης Υψηλής Τηλεθέασης Α' Γυναικείου Ρόλου σε Δραματική Σειρά.

 Πρώτα χρόνια 

 Γενέτειρα και οικογένεια 
Γεννήθηκε στο Στόκπορτ της βορειοδυτικής Αγγλίας, και είναι κόρη του Ντέηβιντ και της Κάρολαϊν Φόυ, πρώην διευθυντή πωλήσεων για την Rank Xerox και επιμελήτριας σε φαρμακευτική εταιρεία, αντίστοιχα. Οι γονείς της μητέρας της κατάγονταν από το Δουβλίνο και το Κίλντερ. Η Φόυ έχει δύο μεγαλύτερα αδέρφια. Η οικογένειά της μετακόμισε στο Μάντσεστερ και στο Ληντς, όταν η Φόυ ήταν παιδί, προτού εγκατασταθεί στο Μπάκιγχαμσιρ, όπου βρήκε δουλειά ο πατέρας της. Οι γονείς της χώρισαν όταν η ίδια ήταν οκτώ χρονών.

 Εκπαίδευση 
Η Φόυ παρακολούθησε το σχολείο μέσης εκπαίδευσης Έυλσμπερυ, προτού σπουδάσει Δράμα και Κινηματογραφικές Σπουδές στο Πανεπιστήμιο Τζον Μουρς. Το 2006, παρακολούθησε μία σειρά μαθημάτων στη Δραματική Σχολή της Οξφόρδης και αποφοίτησε από αυτή το 2007.

 Καλλιτεχνική σταδιοδρομία 
 2006–2009 
Όταν ήταν στη Δραματική Σχολή της Οξφόρδης, η Φόυ εμφανίστηκε στα έργα Top Girls, Watership Down, Easy Virtue και Touched. Μετά την εμφάνισή της στην τηλεόραση, πραγματοποίησε το επαγγελματικό σκηνικό ντεμπούτο της στα έργα DNA και The Miracle, δύο από μία τριάδα μονόπρακτων έργων σκηνοθετημένων από τον Πωλ Μίλλερ στο Βασιλικό Εθνικό Θέατρο του Λονδίνου (το τρίτο ήταν το Baby Girl). Το 2008, η Φόυ πρωταγωνίστησε ως Έιμυ Ντόρριτ στη σειρά του BBC Η μικρή Ντόρριτ, και ήταν υποψήφια για βραβείο RTS.

 2010–2013 
Συνέχισε να εμφανίζεται στην τηλεοπτική ταινία Going Postal και στη μεσαιωνική ταινία περιπέτειας Το Κυνήγι των Μαγισσών δίπλα στον Νίκολας Κέιτζ. Η Φόυ πρωταγωνίστησε στην αναβίωση του BBC Οι Επάνω και οι Κάτω ως λαίδη Περσέφονυ και συμπρωταγωνίστησε στη σειρά του Channel 4 The Promise, η οποία μεταδόθηκε τον Φεβρουάριο του 2011. Επίσης, το 2011 έπαιξε τον πρωταγωνιστικό ρόλο της Χέλεν στην τηλεοπτική ταινία The Night Watch, η οποία βασίστηκε στο μυθιστόρημα της Σάρα Γουότερς. Επέστρεψε στο θέατρο τον Φεβρουάριο του 2013 ως λαίδη Μάκβεθ, δίπλα στον Τζέιμς ΜακΑβόυ, στο ομώνυμο έργο, στο στούντιο Τραφάλγκαρ.

 2014–2017 
Το 2015, η Φόυ έπαιξε την Αγγλίδα βασίλισσα Ανν Μπολέυν στην εξάπρακτη δραματική σειρά Wolf Hall. Η εμφάνιση της Φόυ ως Μπολέυν έγινε δεκτή μετά κριτικών επαίνων και συγκρίθηκε με την εικονική παράσταση της Ζενεβιέβ Μπυζόλντ στο έργο Η Άννα των Χιλίων Ημερών. Η Φόυ προτάθηκε το 2016 για το τηλεοπτικό βραβείο της Βρετανικής Ακαδημίας Κινηματογράφου και Τηλεόρασης στην κατηγορία «Καλύτερη Ηθοποιός».

αριστερά|μικρογραφία|170px|Η Κλαιρ Φόυ το 2017.

Το 2016, η Φόυ άρχισε να υποδύεται τη βασίλισσα Ελισάβετ Β΄ σε νεαρή ηλικία στη βιογραφική δραματική σειρά –του Πήτερ Μόργκαν, και σε παραγωγή Netflix– Το Στέμμα, απέναντι από τον Ματ Σμιθ ως σύζυγό της, Φίλιππο, Δούκα του Εδιμβούργου, και τον Τζον Λίθγκοου ως Ουίνστον Τσώρτσιλ. Η παράστασή της της απέφερε το βραβείο Χρυσής Σφαίρας «Καλύτερης Ηθοποιού σε Τηλεοπτική Δραματική Σειρά» και το βραβείο Σωματείου Ηθοποιών «Εξαιρετικής Παράστασης από Γυναίκα Ηθοποιό σε Δραματική Σειρά». Ήταν, επίσης, υποψήφια για το βραβείο της Βρετανικής Ακαδημίας Κινηματογράφου και Τηλεόρασης στην κατηγορία «Καλύτερη Ηθοποιός» και για το βραβείο Έμμυ Ζώνης Υψηλής Τηλεθέασης «Εξαιρετικής Πρωταγωνίστριας σε Δραματική Σειρά». Επανεκπροσώπησε τον ρόλο στη δεύτερη σεζόν, μετά από την οποία ο ρόλος πέρασε στην ηθοποιό Ολίβια Κόλμαν, η οποία απεικόνισε τη Βασίλισσα σε μέση ηλικία. Η Φόυ επίσης έπαιξε την Νταϊάνα Κάβεντις στη βιογραφική δραματική ταινία Με τη Δική σου Ανάσα απέναντι από τον Άντριου Γκάρφιλντ ως Ρόμπιν Κάβεντις.

 2018–σήμερα 
Η Φόυ έπειτα έπαιξε την Τζάνετ Σίρον, τη σύζυγο του Αμερικανού αστροναύτη Νηλ Άρμστρονγκ, στη βιογραφική ταινία του Ντάμιεν Σαζέλ Ο Πρώτος Άνθρωπος, και πρωταγωνίστησε ως Λίσμπεθ Σαλάντερ στο θρίλερ Το Κορίτσι στον Ιστό της Αράχνης.

 Προσωπική ζωή 
Η Φόυ ήταν παντρεμένη με τον Στίβεν Κάμπελ Μουρ, με τον οποίο απέκτησε μία κόρη, την Άιβυ Ρόουζ, που γεννήθηκε το 2015. Το ζευγάρι ανακοίνωσε τον χωρισμό του τον Φεβρουάριο του 2018.

 Φιλμογραφία 
ΈτοςΈργοΡόλοςΣημειώσειςΠαραπομπές2008Being HumanJulia BeckettΕπεισόδιο: πιλοτικόDoctorsChloe WebsterΕπεισόδιο: The Party's OverΗ Μικρή ΝτόριτΈιμι Ντόριτ14 επεισόδια200910 Minute TalesΓυναίκαΕπεισόδιο: Through the Window2010Terry Pratchett's Going PostalAdora Belle Dearheart2 επεισόδιαPulseHannah CarterΤηλεοπτική ταινία2010–12Οι Επάνω και οι ΚάτωΛαίδη Περσεφόνη Τόουιν (Towyn)9 επεισόδια2011The PromiseErin Matthews4 επεισόδιαThe Night WatchHelen GiniverΤηλεοπτική ταινία2012HacksKate LoyWhite HeatCharlotte Pew6 επεισόδια2014CrossbonesKate Balfour9 επεισόδιαThe Great War: The People's StoryHelen Bentwich2 επεισόδιαFrankenstein and the Vampyre: A Dark and Stormy NightΑφηγήτριαΤηλεοπτική ταινία2015Wolf HallΆννα Μπολέυν6 επεισόδια2016–17Το ΣτέμμαΒασίλισσα Ελισάβετ Β'20 επεισόδια

 Κινηματογράφος 
ΈτοςΈργοΡόλοςΠαραπομπές2011Το Κυνήγι των ΜαγισσώνAnnaWreckersDawn2014Vampire AcademySonya KarpΆρωμα ΕλευθερίαςPaola Gourley2015Η Κυρία και το ΦορτηγάκιLois2017Με τη Δική σου ΑνάσαDiana Cavendish2018UnsaneSawyer ValentiniΟ Πρώτος ΆνθρωποςΤζάνετ ΣίρονΤο Κορίτσι στον Ιστό της ΑράχνηςΛίσμπεθ Σαλάντερ

 Βραβεία και υποψηφιότητες 
ΈτοςΈργοΒραβείοΚατηγορίαΑποτέλεσμαΠαραπομπές2009Little DorritRoyal Television SocietyΚαλύτερη Γυναίκα ΗθοποιόςΥποψήφια2015Wolf HallSatellite AwardsΚαλύτερη Ηθοποιός – Μίνι Σειρά ή Τηλεοπτική ΤαινίαCritics' Choice Television AwardsΚαλύτερη Υποστηρικτική Ηθοποιός σε Ταινία ή Σειρά Περιορισμένης ΔιάρκειαςGold Derby AwardsΚαλύτερη Υποστηρικτική Ηθοποιός σε Σειρά Περιορισμένης Διάρκειας ή Τηλεοπτική Ταινία2016BAFTA TV AwardsΚαλύτερη Πρωταγωνίστρια στην ΤηλεόρασηMonte-Carlo Television Festival AwardsΚαλύτερη Ηθοποιός – Πρόγραμμα Μυθοπλασίας Μεγάλου Μήκους2017The CrownBAFTA TV AwardsΚαλύτερη Πρωταγωνίστρια στην ΤηλεόρασηGolden Globe AwardsΚαλύτερη Ηθοποιός – Τηλεοπτική Δραματική ΣειράΝικήτριαPrimetime Emmy AwardsΕξαιρετική Πρωταγωνίστρια Ηθοποιός σε Δραματική ΣειράΥποψήφιαScreen Actors Guild AwardsΕξαιρετική Παράσταση από Γυναίκα Ηθοποιό σε Δραματική ΣειράΝικήτριαΕξαιρετική Παράσταση από Σύνολο σε Δραματική ΣειράΥποψήφιαTelevision Critics Association AwardsΑτομικό Επίτευγμα σε ΔράμαBroadcasting Press Guild AwardsΚαλύτερη ΗθοποιόςGold Derby AwardsΚαλύτερη Ηθοποιός σε Δραματική Σειρά2018BAFTA TV AwardsΚαλύτερη Πρωταγωνίστρια στην ΤηλεόρασηGolden Globe AwardsΚαλύτερη Ηθοποιός – Τηλεοπτική Δραματική ΣειράPrimetime Emmy AwardsΕξαιρετική Πρωταγωνίστρια Ηθοποιός σε Δραματική ΣειράΝικήτριαScreen Actors Guild AwardsΕξαιρετική Παράσταση από Γυναίκα Ηθοποιό σε Δραματική ΣειράΕξαιρετική Παράσταση από Σύνολο σε Δραματική ΣειράΥποψήφιαCritics' Choice Television AwardsΚαλύτερη Ηθοποιός σε Δραματική ΣειράBroadcasting Press Guild AwardsΚαλύτερη ΗθοποιόςΝικήτρια

 Σημειώσεις 

 Παραπομπές 

Εξωτερικοί σύνδεσμοι


Κατηγορία:Αγγλίδες ηθοποιοί θεάτρου
Κατηγορία:Αγγλίδες ηθοποιοί κινηματογράφου
Κατηγορία:Αγγλίδες ηθοποιοί τηλεόρασης
Κατηγορία:Βραβεία Έμμυ Ζώνης Υψηλής Τηλεθέασης (νικητές-Α' Γυναικείος Ρόλος)